Nariadenie Komisie (ES) č. 1586/95
z 30. júna 1995,
ktorým sa mení a dopĺňa nariadenie (EHS) č. 776/78 o uplatňovaní najnižšej sadzby refundácie pri vývoze mliekarenských výrobkov
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 1538/95 [2], najmä na jeho článok 17 (14),
keďže nariadenie Komisie (EHS) č. 1098/68 z 27. júla 1968 o podrobných pravidlách pre uplatnenie exportných refundácií na mlieko a mliečne výrobky [3], naposledy zmenené a doplnené nariadením (EHS) č. 2767/90 [4], ustanovuje zóny určenia prijaté pre stanovovanie refundácií; keďže nariadenie Komisie (EHS) č. 776/78 [5], naposledy zmenené a doplnené nariadením (ES) č. 3337/94 [6] o uplatňovaní najnižšej sadzby refundácií na vývozy mliekarenských výrobkov vzťahujúcich sa na tieto zóny;
keďže nariadenie (EHS) č. 1098/68 sa nahrádza nariadením Komisie (ES) č. 1466/95 [7]; keďže nariadenie Komisie (ES) č. 3079/94 [8] ustanovuje nomenklatúru krajiny pre štatistiku zahraničného obchodu spoločenstva a štatistiku obchodu medzi členskými štátmi; keďže by sa z toho dôvodu malo nariadenie (EHS) č. 776/78 zmeniť a doplniť nahradením odkazov na zóny zodpovedajúcou nomenklatúrou;
keďže opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
Týmto sa nariadenie (EHS) č. 776/78 mení a dopĺňa takto:
1. V článku 2 sa "Zóna E" nahrádza "miestom určenia č. 400";
2. V prílohe II:
- v stĺpci pod nadpisom "Miesto určenia" sa "zóna E" nahrádza "č. 400",
- odkaz na "nariadenie (EHS) č. 1098/68" v poznámke pod čiarou 1 sa nahrádza "nariadenie (ES) č. 3079/94".
Článok 2
Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 30. júna 1995